Христо Смирненски
Кабинета на Сандо

chitanka.info

Позапретна Сандо шарени ръкави,

попогледна изпод вежда:

„Хайде, юначина, кой е с мене,

под байрака ми да се нарежда!“

Тропна шпори младото джандарче

и към Сандо бързо се затече:

„Чакай, Сандо, вземи ме и мене

път да дружим надалече!“

Изпод масата и доктор Даньо

скочи ловко на крака юнашки:

„Вземи ме и мене, баш войводо,

щом ти трябвали опашки.“

Даскал Найчо пък по него викна:

„Дето всички, там и ази!“

Подир Даскал Найчо мълчеливо,

като охлюв Ляпчето полази.

Но нареди инак четата си Сандо,

мръдна пръстите си деликатни,

та отдели два боляра верни,

двама фарисеи златни.

А след туй отвърна по войводски

на артисалите свои люде,

хвърли им едни таквиз чифтета,

че цял свят му се почуди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.